Хоць Касцёл заўсёды маральна асуджаў аборт, але ў пэўныя перыяды гісторыі не ўсе хрысціянскія тэолагі прытрымліваліся думкі, што аборт на ўсіх этапах развіцця плоду з'яўляецца забойствам. Такая пазіцыя абумоўлена тым, што існавалі розныя погляды на пачатак чалавечага жыцця. Напрыклад, быў час, калі лічылася, што імгненная анімацыя пры зачацці немагчымая, і адушаўленне плоду адбываецца не адразу з зачаццем, а ў пэўны перыяд развіцця плода.